Over 20 hus totalskadet i brann Lærdal

52 personer er innlagt på sykehus. Brannen er ikke under kontroll.

Alt tilgjengelig mannskap fra Lærdal, Årdal og Aurland har rykket ut til brannen som startet i Kyrkjegata i Lærdalsøyri natt til søndag. 1

19. jan. 2014 09:02 Sist oppdatert 19. januar 2014

Alt tilgjengelig mannskap fra Lærdal, Årdal og Aurland har rykket ut til brannen som startet i Kyrkjegata i Lærdalsøyri natt til søndag. Arne Veum

Alt tilgjengelig mannskap fra Lærdal, Årdal og Aurland har rykket ut til brannen som startet i Kyrkjegata i Lærdalsøyri natt til søndag. Morten Sortland

Flere bolighus står natt til lørdag i full fyr, vel 50-100 meter fra Lærdal kirke. Arne Veum, NTB Scanpix

Flere bolighus står natt til lørdag i full fyr, vel 50-100 meter fra Lærdal kirke. Arne Veum, NTB Scanpix

Følg utviklingen i Lærdal direkte her.

— Det vi vet er at 15 boliger og 5 næringsbygg er totalskadet, sier fungerende stabssjef i alarmsentralen i Sogn og Fjordane, Odd Arve Solvåg til Aftenposten like før klokken 9 søndag morgen.

52 personer er innlagt på sykehus etter brannen i Lærdal. Til sammen 300 har vært til undersøkelse. Brannsituasjonen betegnes som «stabil», men det er fare for oppblussing, melder NTB.

Det er uklart om dette er en del av de verneverdige bygningene i Lærdal. Mannskaper fra Sivilforsvaret i Sogn og Fjordane bistår også i slokningsarbeidet.

Brenner i fjellsidene

Det skal i morgentimene søndag brenne godt oppover fjellsidene flere steder. Brannen har spredd seg cirka 300 meter oppover fjellsidene på sørsiden. Her skal det ikke være bebyggelse.

— Det brenner fortsatt flere steder i Lærdal sentrum. Slukningsarbeiet har i natt vært utfordrende på grunn av sterk vind. Nå har vinden løyet noe, men det brenner oppover fjellsidene, forteller Solvåg.

Følg utviklingen i Lærdal direkte her.

Et skogrannhelikopter og helikoptere fra Forsvaret er på vei til Lærdal. Flere redningsetater i området rundt bistår i slukningsarbeidet. Ikke bare fra nabokommunene, men også fra Bergen, Voss, Gjøvik og Fagernes.

- Av de verneverdige byggene har vi ikke opplsyninger om skadeomfanget, sier Solvåg.

Flere hundre evakuert

Folk i Lærdal har i hele natt bidratt i slokningsarbeidet. Bønder i området har fraktet vann i traktorer. Folk er fortvilet.

— Her er det folk som har mistet huset sitt og alt de eier. Det er vanskelig for mange, sier Solvåg.

Ifølge overlege Truls Hjellestad ved Lærdal Sjukehus har rundt 300 personervært til vurdering på Lærdal sjukehus i løpet av natten. 52 personer har vært innlagt eller sendt videre til andre sykehus.

Flere hundre personer er evakuert fra hjemmene sine.

— Vi vet enda ikke når innbyggerne kan flytte hjem, skriver ordfører Jan Geir Solheim i en pressemelding.

Sykehuset trygg for flammene

Sykehuset i Lærdal ligger øst for brannområdet og er ikke truet av flammene. Det er kalt inn ekstramannskaper, og det kan bli aktuelt å kontakte andre sykehus for å øke beredskapen ytterligere. Fire ambulanser er i området, og det kan bli aktuelt å sende flere, opplyser Helse Førde.

Politiet har etablert sentre for evakuerte på Lærdal sykehus, Håbakken kafé, og ungdomshusene på Ljøsne og Tønjum og Aurland Fjordhotell.